პართამასირი

პართამასირი () ასევე პარტამასირი და პართომასირისი — დიდი სომხეთის მეფე არშაკუნიანების საგვარეულო დინასტიიდან. პართამასირი სამეფო ტახტზე აშხადარის შემდეგ ავიდა, მისი მმართველობა დაიწყო 113 წელს და დასრულდა 114, მის შემდეგ კი ტახტზე ვალარშ I ავიდა. პართამასირი პართიელი მონარქის პაკორ II-ის სამი ვაჟიდან ერთ-ერთი იყო.Potts, Araby the Blest: Studies in Arabian Archaeology, p.151 მამის მხრიდან აშხადარი იყო პართიის სამეფო დიასტიის წევრი, შესაბამისად კავშირი ჰქონდა არშაკუნიანების დინასტიასთან.Farrokh, Shadows in the Desert: Ancient Persia at War, p.158 იმ ფაქტის გარდა, რომ ის სომხეთის მეფე იყო, ძალიან მწირი ინფორმაცია არის შემორჩენილი მასზე.

113 მისმა ბიძა (ბიძა მამის მხრიდან) ოროზ I-მა რომის იმპერატორ ტრაიანესთან ომის თავიდან აცილებისა და მასთან მშვიდობის შენარჩუნების მიზნით პართამასირის ძმა და პაკორ II-ის კიდევ ერთი ვაჟი აშხადარი სომხეთის სამეფო ტახტიდან გადააყენა და მის ადგილას პართამასირი დასვა.Potts, Araby the Blest: Studies in Arabian Archaeology, p.p.150&151Yarshater, The Cambridge History of Iran, Volume 3, p.87 თავდაპირველად აშხადარი სომხეთის სამეფო ტახტზე ოროზ I-მა დანიშნა რომთან კონსულტაციის გარეშეYarshater, The Cambridge History of Iran, Volume 3, p.87, თუმცა რომაელთა მხარდაჭერის მიუხედავად ტრაიანემ ოროზის ქმედება ომის დაწყების წინაპირობად მიიღო, რის გამოც საბოლოოდ ოროზს აშხადარის ტახტიდან გადაყენება მოუწია.Bunson, A Dictionary of the Roman Empire, p.303

როდესაც ტრაიანემ თავისი არმიით პართია მიაღწია, მას პართამასირი შეხვდა. პართამასირს იმედი ჰქონდა, რომ თავის მეფობას შეინარჩუნებდა. თავდაპირველად ტრაიანემ მოუსმინა პართამასირს, თუმცა საბოლოოდ უარი განუცხადა მეფობის შენარჩუნებაზე.Bunson, A Dictionary of the Roman Empire, p.313 პართამასირის თხოვნის უარყოფის შემდეგ, ტრაიანემ სომხეთის ანექსია მოახდინა და რომის იმპერიას შეუერთა როგორც პროვინცია.Bunson, A Dictionary of the Roman Empire, p.313

ტრაიანემ პართამასირი უკან სახლში პართიაში გაგზავნა, თვითონ კი სამხედრო კამპანია განაგრძო.Bunson, A Dictionary of the Roman Empire, p.313 პართიისაკენ მიმავალ გზაზე პართამასირი გაურკვეველ ვითარებაში გაუჩინარდაBunson, A Dictionary of the Roman Empire, p.313, ერთ-ერთი მოსაზრებით პართამასირი ტრაიანეს ბრძანებით მოკლეს.Yarshater, The Cambridge History of Iran, Volume 3, p.88
 რესურსები ინტერნეტში 
 არშაკუნიანები სამეფო დინასტია 
 სომხეთის არშაკუნიანების დინასტია

 სქოლიო 

კატეგორია:სომხეთის მეფეები
კატეგორია:არშაკუნიანების დინასტია
კატეგორია:დაბადების წელი უცნობია